stanford-oval/wikipedia huggingface dataset:
Keski-Ruotsin yliopisto
Tutkinnot ja opetus

Keski-Ruotsin yliopisto on tarjonnut korkeakoulututkintoja, kandidaatintutkintoja ja maisterintutkintoja useissa aineissa vuodesta 1994 lähtien. Lisensiaatin- ja tohtorintutkintoja vuodesta 2001 lähtien ja kaksivuotisia kansainvälisiä master-tutkintoja vuodesta 2007. Tämän lisäksi yliopisto tuottaa useita ammattitutkintoja: siviili-insinööritutkinto vuodesta 2003, korkeakouluinsinöörin tutkinto, opettajatutkinto, sairaanhoitajatutkinto, erikoissairaanhoitajatutkinto, journalistitutkinto, sosionomitutkinto ja vuodesta 2008 psykologitutkinto.
Keski-Ruotsin yliopisto on eräs johtavista verkkopohjaisten oppimisympäristöjä käyttävistä oppilaitoksista Ruotsissa. Noin 40 prosenttia yliopiston opiskelijoista opiskelee verkkopohjaisilla kursseilla tai suuntautumisvaihtoehdoilla.
Vuonna 2001 Mitthögskolan (Keski-Ruotsin korkeakoulu) sai yliopistoaseman luonnontieteellisellä tieteenalalla (jossa mukana IT) ja sai samalla oikeuden järjestää tutkijakoulutusta ja myöntää tohtorintutkintoja. Vuodesta 2005 Keski-Ruotsin yliopistolla on yleinen oikeus myöntää tutkijatutkintoja.
Aiheesta muualla

Yliopiston viralliset sivut
Käännös suomeksi
Kristi Castlin

| Mitalit | Mitalit | Mitalit |  |
| --- | --- | --- | --- |
|  Kristi Castlin DécaNation-kilpailussa 2014 |  Kristi Castlin DécaNation-kilpailussa 2014 |  Kristi Castlin DécaNation-kilpailussa 2014 |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | 100 m aitajuoksu |  |
Kristi Castlin (s. 7. heinäkuuta 1988) on yhdysvaltalainen 100 metrin aitajuoksun olympiamitalisti.
Castlin voitti 100 metrin aitajuoksun alle 20-vuotiaiden Pan-Amerikan-mestaruuden 2008 ajalla 13,02. Hän voitti sisäratojen Yhdysvaltojen-mestaruuden 60 metrin aitajuoksussa 2012. Istanbulin MM-hallikilpailuissa 2012 hän keskeytti saman matkan alkueräjuoksun. Hän saavutti 100 metrin aitajuoksussa olympiapronssia Rio de Janeirossa 2016 ajalla 12,61.
Castlin juoksi 100 metrin aitajuoksuennätyksensä 12,50 Eugenessa 8. heinäkuuta 2016. 60 metrin aidat hän on juossut hallissa parhaimmillaan aikaan 7,84 Albuquerquessa 26. helmikuuta 2012.
Kroatia talviolympialaisissa 2002

Kroatia osallistui Salt Lake Cityn talviolympialaisiin 2002 14 urheilijan voimin. Maa saavutti neljä mitalia, joista kolme oli kultaista ja yksi hopeinen. Mitalitilastossa Kroatia sijoittui kahdeksenneksitoista.
Mitalistit > Kultaa

Janica Kostelić – alppihiihto, naisten suurpujottelu
Janica Kostelić – alppihiihto, naisten pujottelu
Janica Kostelić – alppihiihto, naisten yhdistetty
Mitalistit > Hopeaa

Janica Kostelić – alppihiihto, naisten supersuurpujottelu
Kurt Wise

Kurt Patrick Wise on yhdysvaltalainen kreationisti, paleontologi ja geologi. Hän valmistui Chicagon ja Harvardin yliopistoista. Häntä opetti muiden muassa Stephen Jay Gould. Wise kuuluu nuoren Maan kreationisteihin; hän perustelee Raamatulla näkemystään Maan hyvin nuoresta iästä.
Wise on opettanut Bryan Collegessa ja Etelän baptistien teologisessa seminaarissa.
Kirjallisuusvuosi 1876

Kirjallisuusvuosi 1876 käsittelee vuoden 1876 tärkeitä kirjallisuuden tapahtumia, uutisia ja julkistuksia.
Tapahtumia

Henrik Ibsenin näytelmä Peer Gynt esitettiin Norjassa ensi kerran Edvard Griegin musiikkinäytelmänä.
Venäjänkielinen Raamattu julkaistiin ensimmäisen kerran. Tosin Uusi testamentti oli julkaistu jo vuonna 1822. Vanhoilliset piirit vastustivat venäjäntämistä sillä perusteella, että Raamatun pitäisi olla vain papiston käsissä eikä ihmisten pitäisi lukea sitä omin päin. Papisto käytti kirkkoslaavin kielellä kirjoitettua Raamattua.
Keisari Aleksanteri II kielsi ukrainan kielen käytön kirjallisuudessa Venäjän hallitsemalla alueella. Kieli pysyi kuitenkin käytössä Itävalta-Unkarin hallitsemassa Galitsiassa.
Julkaisuja

Louisa May Alcott – Kun ruusu puhkeaa
Isabella Banks – The Manchester Man
Lewis Carroll – The Hunting of the Snark: An Agony in Eight Fits (nonsense-runoteos, suom. Kraukijahti, 2013)
George Eliot – Daniel Deronda (suomennos vuonna 2019)
Nordisk familjebok, 20-osainen ruotsalainen tietosanakirja (ensimmäinen osa, loput vuoteen 1899 mennessä)
Anthony Trollope – The Prime Minister
Mark Twain – The Adventures of Tom Sawyer (suom. Tom Sawyerin seikkailut, 1879, 1909, 1926, 1937, 1973)
Jules Verne – Michel Strogoff (suom. Tsaarin kuriiri, 1912, 1927, 1955)
Jules Michelet – Histoire de France
Kirjallisuusvuosi 1877

Kirjallisuusvuosi 1877 käsittelee vuoden 1877 tärkeitä kirjallisuuden tapahtumia, uutisia ja julkistuksia.
Tapahtumia

Lars Nevanlinnan kehittämä pikakirjoitusjärjestelmä otettiin käyttöön Suomen säätyvaltiopäivillä.
Adolf von Becker esitti ensimmäisenä Suomessa säätyvaltiopäivillä 1877 ehdotuksen tekijänoikeus- ja omistuslaista.
Julkaisuja

H. P. Blavatsky – Hunnuton Isis
Fjodor Dostojevski – Naurettavan ihmisen uni (novelli, suom. 1960 ja 2007)
Anna Sewell – Uljas Musta
Leo Tolstoi – Anna Karenina
Ivan Turgenev – Новь (Nov, tekijän viimeiseksi jäänyt romaani, suom. Neitsytmantu)
Jules Verne – Hector Servadacin avaruusmatka
Jules Verne – Les Indes noires
Kurt af Enehielm

Pehr Kurt Alexander af Enehielm (2. lokakuuta 1865 Savonlinna – 8. toukokuuta 1938 Helsinki) oli suomalainen juristi ja valtiopäivämies.
Kurt af Enehielmin vanhemmat olivat kollega Pehr Eberhard Heribert Rudolf af Enehielm ja Emilia Augusta Tawast. Hän tuli ylioppilaaksi 1884 ja suoritti oikeustutkinnon 1889, varatuomarin arvon hän sai 1893. Af Enehielm toimi raastuvanoikeudessa Viipurissa notaarina vuodesta 1896, nuorempana oikeusneuvosmiehenä ja rikosasiain notaarina vuodesta 1899, siviiliasiain notaarina vuodesta 1902 ja vanhempana oikeusneuvosmiehenä vuodesta 1907. Viipurin hovioikeuden asessoriksi hän tuli 1919 ja oli hovioikeuden oikeusneuvos 1927–1935. Hän oli aateliston edustaja valtiopäivillä 1899 ja 1904–1905.
Kokkola (täsmennyssivu)

Kokkola voi tarkoittaa seuraavia:
Paikkoja

Kokkola, kaupunki Suomessa.
Kokkola, asuinalue Valkeakoskella
Kokkola, kylä Salossa
Henkilöitä

Listan henkilöt ovat suomalaisia, ellei toisin mainita.
Arto Kokkola (s. 1960), koripalloilija
Jarmo Kokkola (s. 1968), keskimatkojen juoksija
Kaija Kokkola (Kaija Koo, s. 1962), laulaja
Keith Kokkola (s. 1949), kanadalainen jääkiekkoilija
Ritva Kokkola (s. 1948), kirjailija
Tatu Kokkola (s. 1997), jääkiekkoilija
Toivi Kokkola (1912–1973), kilpapyöräilijä
Veikko Kokkola (1911–1974), kaupunginjohtaja ja kansanedustaja
Muita

1522 Kokkola, vuonna 1938 Liisi Oterman löytämä pikkuplaneetta
Kokkola, Kokkolassa ilmestyvä ilmaisjakelulehti
Kokkola, Kokkolassa vuosina 1897–1934 ilmestynyt sanomalehti
Kokkola Ko-03, suomalaisten Kalevi ja Seppo Kokkolan suunnittelema autogiro-tyyppinen lentokone
Kokkolan rautatieasema, rautatieliikennepaikka Kokkolassa
Kokkolan majakka, majakka Kokkolassa
Kokkola Cup, Kokkolassa järjestettävä jalkapalloturnaus
SC Kokkola, kokkolalainen urheiluseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kokkola”, voi hakea sivunnimihaulla, laajalla sivunnimihaulla tai tekstihaulla.
Koko maailma meidät näkee

| Koko maailma meidät näkee Ida Paul & Kalle Lindroth |
| --- | --- | --- |

Studioalbumin tiedot
 Julkaistu: 4. marraskuuta 2022
 Formaatti: CD digitaalinen
 Tuottaja(t): RZY Ilkka Wirtanen
 Tyylilaji: pop
 Kesto: 32.39
 Levy-yhtiö: Warner Music Finland
Listasijoitukset
  Suomen virallinen albumilista: 5.
Ida Paulin & Kalle Lindrothin muut julkaisut
| Vuonna nolla 2020 | Koko maailma meidät näkee 2022 |   |
Singlet albumilta Koko maailma meidät näkee
 ”Kunnes sammutaan” Julkaistu: 18. helmikuuta 2022  ”Hypoteettinen koira” Julkaistu: 1. huhtikuuta 2022  ”Mä mietin sua” Julkaistu: 8. heinäkuuta 2022  ”Autiomaa” Julkaistu: 23. syyskuuta 2022
Koko maailma meidät näkee on suomalaisen Ida Paul & Kalle Lindroth -duon kolmas albumi, joka julkaistiin 4. marraskuuta 2022. Albumi nousi ensimmäisellä listaviikollaan Suomen virallisen albumilistan viidenneksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Perhonen | Kalle Lindroth, Ida Paul | 4.36 |  |  |  |  |  |  |
| 2. | Viiden vuoden päästä | Lindroth, Paul | 3.12 |  |  |  |  |  |  |
| 3. | Hypoteettinen koira | Lindroth, Paul | 2.57 |  |  |  |  |  |  |
| 4. | Greyn Anatomia | Lindroth, Paul | 2.41 |  |  |  |  |  |  |
| 5. | Mä mietin sua | Lindroth, Paul | 3.10 |  |  |  |  |  |  |
| 6. | Autiomaa | Lindroth, Paul, Antti Riihimäki, Ilkka Wirtanen | 3.06 |  |  |  |  |  |  |
| 7. | Kavereita | Lindroth, Paul | 2.57 |  |  |  |  |  |  |
| 8. | Typerää | Lindroth, Paul | 2.50 |  |  |  |  |  |  |
| 9. | Hopeareunuksii | Lindroth, Paul | 2.48 |  |  |  |  |  |  |
| 10. | Kunnes sammutaan | Atso Soivio, Benjamin Peltonen, Vesta Burman | 4.17 |  |  |  |  |  |  |
Aiheesta muualla

Koko maailma meidät näkee Discogs-sivustolla
Kunnon mestaan vetää

| ”Kunnon mestaan vetää” Uniikki mukana Elastinen ja Spekti |
| --- | --- | --- |

Singlen tiedot
 Albumilta: Suurempaa
 Julkaistu: 25. heinäkuuta 2011
 Tekijä(t): MMEN (säv.), Uniikki (san.), Elastinen & Spekti (san. & sov.)
 Tuottaja(t): MMEN
 Tyylilaji: rap
 Kesto: 04.10
 Levy-yhtiö: Rähinä
Uniikin muut singlet
| ”Kesäbaustaa” 2011 | ”Kunnon mestaan vetää” 2011 | ”Ulkopuolelle” 2011 |
Elastisen muut singlet
| ”Pojat on poikii” 2010 | ”Kunnon mestaan vetää” 2011 | ”Jos mä oisin sun mies” 2012 |
Spektin muut singlet
| ”Mogausmehuu” 2010 | ”Kunnon mestaan vetää” 2011 | ”Pyrkiny vähentää” 2012 |
"Kunnon mestaan vetää" on rap-artisti Uniikin single hänen kolmannelta studioalbumiltaan Suurempaa vuodelta 2011. Kappaleella vierailevat Elastinen ja Spekti.
Kappaleesta kuvattiin musiikkivideo, jolla esiintyvät cameorooleissa pokeriammattilainen Ilari Sahamies, jääkiekkovalmentaja Pasi Nurminen, tositelevisioesiintyjä Niko Nousiainen, malli ja Miss Suomi -voittaja Viivi Pumpanen, Miss Helsinki -voittaja Sofia Ruusila sekä rap-artistit Timo Pieni Huijaus, Brädi ja Mikael Gabriel. Video kuvattiin hotellissa entisen Helsingin tutkintavankilan tiloissa.
Kappale sisältää samplen MC Nikke T:n kappaleesta Ihminen ei voi elää vetämättä.
Kappaleet

Kunnon mestaan vetää (mukana Elastinen & Spekti)
Kurtis Stryker

Kurtis Stryker on fiktiivinen hahmo Mortal Kombat -pelisarjassa. Hänen ääninäyttelijänä toimivat Ron Perlman ja Matthew Mercer.
Taustaa

Kurtis Stryker on poliisi, joka toimii SWAT-ryhmässä yhdessä parinsa Kabalin kanssa. Strykerilla on mustat housut, lippalakki, sininen paita ja mustat hanskat ja saappaat. Hän käyttää aseistuksenaan pistoolia, kranaatteja, tainnutinta ja pamppua. Hahmo esiintyi ensimmäisen kerran pelissä Mortal Kombat 3. Kurtis Stryker esiintyi myös Mortal Kombat: Armageddon -pelissä, jossa hän osallistui Armageddonin taisteluun, jossa hän iski Mileenaa kasvoihin ja heitti Kabalin alas Argusin pyramidin askelmilta, kunnes Kano hyökkäsi hänen kimppuunsa lyöden hänet maahan. Stryker sai myöhemmin taistelussa surmansa. Kurtis Strykerin vaihtoehtoisessa Armageddonin lopetuksessa hän kukisti Blazen ja päätti uusien voimiensa avulla kukistaa pahuuden lopullisesti kaikista realmeista tehden nimensä tunnetuksi muille.
Vuoden 2011 Mortal Kombat -pelissä Stryker nähtiin yhdessä Kabalin kanssa puolustamassa New Yorkin kaupunkia, kun Shao Kahn oli aloittanut invaasionsa Earthrealmiin. Stryker kukisti taisteluissa Reptilen ja Mileenan, jonka jälkeen hän kohtasi Raidenin ja todisti kuinka Raiden tappoi Motaron ukkosiskullaan. Stryker näki sivusta, kun Kintaro iski Kabalia tuli-iskullaan, joka poltti hänet pahasti. Stryker kukisti Kintaron, jonka jälkeen Ermac heitti hänet metrotunneliin. Stryker kukisti Ermacin, jonka jälkeen Nightwolf ilmestyi hänen luokseen ja ehdotti hänelle liittymistä Earthrealmin puolustajiin, minkä Stryker hyväksyi. Myöhemmin Stryker sai surmansa taistelussa Sindeliä vastaan tämän iskettyä Strykeria kasvoihin kovalla voimalla. Myöhemmin Quan Chi herätti Strykerin henkiin ja langennut Stryker taisteli Raidenia vastaan Netherrealmissa.
Mortal Kombat X -pelissä langennut Stryker nähtiin Netherealmin hyökkäysjoukoissa. Quan Chi käski Strykerin hyökätä Raidenin ja Fujinin kimppuun Sky Templellä. Fujin onnistui lopulta kukistamaan Strykerin taistelussa. Myöhemmin Stryker nähtiin Quan Chin linnoituksessa, jossa hän onnistui tappamaan osan hyökkäävistä erikoisjoukkojen sotilaista. Stryker joutui pakenemaan Jaxin kukistettua langenneet Kung Laon, Kitanan ja Sindelin. Strykerin kohtalo jäi tuntemattomaksi Shinnokin kukistuttua. Stryker teki pienen cameoroolin Mortal Kombat 11 -pelin Aftermath-lisäosassa esiintyen Robocopin lopetuksessa osana Robocopin valitsemaa tiimiä taistelemaan rikollisuutta vastaan.
Kristi Mühling

Kristi Mühling
Kristi Mühling (s. 28. maaliskuuta 1971 Tallinna) on virolainen kanteleensoittaja. Hän on toiminut muiden muassa kokoonpanoissa Resonabilis (perustettu 2002) ja Una Corda (perustettu 2009). Mühling perusti kromaattiseen kanteleeseen erikoistuneen yksikön Viron musiikki- ja teatteriakatemiaan vuonna 2002.
Mühling opiskeli vuosina 1991–2000 Sibelius-Akatemiassa ja sai kanteleensoitossa maisterin arvon. Vuonna 2000 hän sai ensipalkinnon Jonas Švedas -kilpailussa baltialaisille ja suomalaisille kanteleensoittajille Vilnassa.
Mühling on esiintynyt usein Virossa ja ulkomailla sekä solistina että kamarimuusikkona. Hän on kantaesittänyt Mirjam Tallyn, Lauri Jõelehtin, Helena Tulven, Tatjana Kozlova-Johannesin, Malle Maltisin, Märt-Matis Lillin, Kristjan Kõrverin, John Buckleyn ja muiden teoksia. Hän on esiintynyt solistina Tallinnan kamariorkesterin, Viron kansallisen sinfoniaorkesterin ja NYYD:n kanssa sekä Maria Faustin kanssa perustamansa Sacrum Facere -hankkeen yhteydessä.
Mühling liittyi Viron ammattimuusikoiden liittoon vuonna 2000, Viron Kannelseuraan vuonna 2002 ja Suomen Kanteleliittoon vuonna 1993.
Aiheesta muualla

Viralliset sivut (englanniksi)
Kurtis Gabriel

| Kurtis Gabriel |
| --- | --- |

Henkilötiedot
Syntynyt: 20. huhtikuuta 1993 (ikä 31) Newmarket, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  193 cm
Paino:  91 kg
Seura
Seura:  Chicago Blackhawks
Sarja:  NHL
Pelaajaura
Pääsarjaura:  2014–
Aik. seurat:  Owen Sound Attack (OHL) Iowa Wild (AHL) Minnesota Wild (NHL) New Jersey Devils (NHL) Binghamton Devils (AHL) Lehigh Valley Phantoms (AHL) San Jose Sharks (NHL) San Jose Barracuda (AHL) Toronto Maple Leafs (NHL)
NHL-varaus:  81. varaus, 2013 Minnesota Wild
Kurtis Gabriel (s. 20. huhtikuuta 1993) on kanadalainen jääkiekkoilija, joka pelaa Chicago Blackhawksin organisaatiossa. Hän on Minnesotan kolmannen kierroksen varaus vuodelta 2013.
Pelaajaura

Gabriel pelasi neljän kauden ajan vuosina 2010–2014 OHL-joukkue Owen Sound Attackissa. Varaamaton Gabriel kutsuttiin harjoitusleirille ja hän teki sisääntulonsa Owen Sound Attackissa vuonna 2010. Ensimmäisen OHL-kautensa jälkeen Gabriel jäi vielä varaamattomaksi. Vuonna 2011 hän esiintyi Phoenix Coyotesin tulokasleirillä.
3. maaliskuuta 2014 Minnesota Wild kiinnitti Gabrielin kolmen vuoden mittaisella tulokassopimuksella.
Heinäkuussa 2021 Gabriel solmi yksivuotisen ja arvoltaan 750,000 tuhannen dollarin sopimuksen Maple Leafsin kanssa.
Käännös suomeksi
Kirjallisuusvuosi 1872

Kirjallisuusvuosi 1872 käsittelee vuoden 1872 tärkeitä kirjallisuuden tapahtumia, uutisia ja julkistuksia.
Tapahtumia

Irlantilainen kirjailija Sheridan Le Fanu aloitti kauhuromantiikan kirjallisuudessa vampyyriteoksellaan Carmilla.
Kansalliskirjailija Aleksis Kivi kuoli vaatimattomissa oloissa Tuusulassa.
Karl Marxin saksankielinen Pääoma-teos ilmestyi venäjäksi käännettynä. Raamatun venäjännös ilmestyi vasta vuonna 1876, sillä vanhoilliset piirit pitivät riittävänä, että teoksesta on kirkkoslaavin kielinen versio. Venäjännökset ilmestyivät siis nurinkurisessa järjestyksessä.
Julkaisuja

Fredrik Cygnaeus – Teckningar ur Frans Michaël Franzéns lefnad vid åminnelsefesten den 9 februari 1872 i Finska Universitetets högtidssal
Charles Darwin – Tunteiden ilmaisu ihmisissä ja eläimissä
Fjodor Dostojevski – Riivaajat
Sheridan Le Fanu – Carmilla (vampyyritarina, suom. antologiassa Sadelehto, Markku (toim.): Haudantakaisia, 1994.
Friedrich Nietzsche – Tragedian synty
Zachris Topelius – En resa i Finland (alkuosa, suom. Matkustus Suomessa, käännös saksaksi ja venäjäksi 1874 ja 1875)
Jules Verne – Maailman ympäri 80 päivässä
Palkintoja

Carmilla-vampyyritarinan kuvitusta alkuperäisestä teoksesta.
Käänteismiehitys

Käänteismiehitys eli populaatioinversio tarkoittaa sitä, että systeemissä hiukkaset ovat jakaantuneet siten, että ylemmällä energiatilalla on enemmän hiukkasia kuin alemmalla. Tällainen tilanne on potentiaalisesti epästabiili ja siitä voidaan saada energiaa ulos. Tärkein populaatioinversion sovellus on lasereissa.
Laser perustuu siihen että väliaineeseen saadaan energiapumppauksella aikaan tilanne jossa esimerkiksi energeettisesti viritettyjä atomeja on enemmän kuin perustilalla olevia atomeja. Kun aineeseen tulee valokvantti, se indusoi virittyneen atomin relaksaation perustilalle. Tässä vapautuu energia valokvanttina, joka on identtinen alkuperäisen fotonin kanssa. Näin populaatioinversio on saanut aikaan valon vahvistumisen.
Kristi Leskinen

Kristi Leskinen (s. 10. helmikuuta 1981 Uniontown, Pennsylvania) on yhdysvaltalainen freestylehiihtäjä. Winter X Games IX:ssä Leskinen oli kolmas naisten superpipessa. Rukan MM-kisoissa 2005 hän sijoittui toiseksi half-pipessa. Hänellä on useita muitakin kärkipään sijoituksia kansainvälisissä kilpailuissa. Hän on ensimmäinen ”720 rodeo” -hypyn tehnyt nainen.
Leskisellä on suomalaiset sukujuuret.
Leskinen tunnetaan urheilusaavutusten lisäksi ulkonäöstään. FHM-lehti listasi hänet vuosittaisella 100 seksikkäimmän naisen listallaan vuonna 2005 sijalle 90. Vuonna 2007 hän oli Teen Choice -palkintoehdokkaana luokassa ”Choice Action Sports Female”.
Aiheesta muualla

Viralliset kotisivut
Kristi Leskinen Kansainvälinen hiihtoliitto (FIS). (englanniksi)
Leskisen markkinointiyhtiön sivu (Arkistoitu – Internet Archive)
Mestis-kausi 2009–2010

| Mestis-kausi 2009–2010 |
| --- | --- |
Järjestyksessä oleva kausi:  10.
Joukkueiden määrä:  12
Mestari:  Jokipojat
Toinen sija:  D Team
Kolmas sija:  KooKoo
Pudonneet joukkueet:  RoKi
Ylempi sarjataso:  SM-liiga
Alempi sarjataso:  Suomi-sarja
  ← 2008–2009 :  2010–2011 → 
Kausi 2009–2010 oli jääkiekon Mestiksen 10. kausi. Sarjassa pelattiin 12 joukkueen nelinkertainen runkosarja, ja lisäksi joukkueet pelasivat yhden kotiottelun Suomen alle 20-vuotiaiden maajoukkuetta vastaan. Runkosarjan kahdeksan parasta joukkuetta pääsivät pudotuspeleihin. Kaksi viimeistä joutui karsimaan sarjapaikastaan Suomi-sarjan kahden parhaan joukkueen kanssa.
Uutena joukkueena Mestikseen oli Suomi-sarjasta noussut RoKi, joka korvasi sarjasta pudonneen Titaanit.
Sarjan mestaruuden voitti Joensuun Jokipojat.
Joukkueet 2009–2010

| Joukkue | Yritys | Paikkakunta | Kotihalli | Kapasiteetti | Päävalmentaja |
| --- | --- | --- | --- | --- | --- |
| D Team | D Team Jyväskylä Oy | Jyväskylä | Synergia-areena | 4180 | Jukka Ahvenjärvi |
| HeKi | Heinolan Edustuskiekko ry | Heinola | Versowood Areena | 2975 | Janne Sinkkonen |
| Hokki | Kajaanin Edustushokki ry | Kajaani | Kajaanin jäähalli | 1591 | Nicklas Hudd |
| Jokipojat | Joensuun Kiekko ry (Jokipojat) | Joensuu | Mehtimäen jäähalli | 4800 | Jarno Pikkarainen |
| Jukurit | Jukurit HC Oy | Mikkeli | Kalevankankaan jäähalli | 4500 | Pekka Lipiäinen |
| Kiekko-Vantaa | Kiekko-Vantaa Hockey Oy | Vantaa | Valtti Areena | 2004 | Harri Ahola |
| LeKi | Lempäälän Kisa Edustusjääkiekko ry | Lempäälä | Masku Areena | 900 | Sami Hirvonen |
| KooKoo | Kouvolan Edustuskiekko ry | Kouvola | Kouvolan jäähalli | 6000 | Ismo Lehkonen |
| RoKi | RoKi-79 Hockey Oy | Rovaniemi | Lappi-areena | 3500 | Ari Kokkonen |
| SaPKo | Savonlinnan Jääkiekon Tuki Oy | Savonlinna | Talvisalon jäähalli | 2833 | Pekka Tirkkonen |
| Sport | Hockey Team Vaasan Sport Oy | Vaasa | Vaasa Areena | 4448 | Juhani Tamminen |
| TuTo | TuTo Hockey Oy | Turku | Kupittaan jäähalli | 3000 | Petri Niukkanen |
Runkosarja > Sarjataulukko

|  #  |  Joukkue  |  O |  3p         |  2p         |  1p       |  0p       |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  KooKoo  | 45 |  24 |  5 |  5 |  11 |  156 |  120 | +36 | 87 |
| 2 |  Jokipojat  | 45 |  23 |  5 |  5 |  12 |  173 |  128 | +45 | 84 |
| 3 |  LeKi | 45 |  20 |  9 |  1 |  15 |  151 |  124 | +27 | 79 |
| 4 |  Sport  | 45 |  22 |  3 |  4 |  16 |  152 |  120 | +32 | 76 |
| 5 |  D Team  | 45 |  21 |  4 |  5 |  15 |  153 |  137 | +16 | 76 |
| 6 |  TuTo  | 44 |  21 |  3 |  5 |  15 |  153 |  145 | +8 | 74 |
| 7 |  Kiekko-Vantaa  | 45 |  21 |  2 |  5 |  17 |  141 |  141 | 0 | 72 |
| 8 |  Jukurit  | 45 |  18 |  4 |  5 |  18 |  127 |  128 | -1 | 67 |
| 9 |  Hokki  | 45 |  18 |  4 |  5 |  18 |  133 |  146 | -13 | 67 |
| 10 |  SaPKo  | 45 |  15 |  4 |  4 |  22 |  129 |  158 | -29 | 57 |
| 11 |  HeKi  | 45 |  10 |  2 |  6 |  27 |  122 |  164 | -42 | 40 |
| 12 |  RoKi  | 45 |  8  |  5 |  1 |  31 |  117 |  191 | -74 | 35 |
Runkosarja > Lopullinen runkosarjan pistepörssi

| # | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. | Lou Dickenson | Sport | 44 | 26 | 35 | 61 |
| 2. | Bryan McGregor | Sport | 43 | 25 | 32 | 57 |
| 3. | Kalle Konsti | SaPKo | 45 | 37 | 19 | 56 |
| 4. | Mikko Liukkonen | KooKoo | 45 | 23 | 33 | 56 |
| 5. | Tuukka Pulliainen | TuTo | 45 | 15 | 41 | 56 |
| 6. | Olli Julkunen | KooKoo | 44 | 25 | 26 | 51 |
| 7. | Jussi Tapio | TuTo | 44 | 22 | 26 | 48 |
| 8. | Antti Kerälä | Jokipojat | 45 | 10 | 38 | 48 |
| 9. | Jani Keränen | Jokipojat | 42 | 17 | 30 | 47 |
| 10. | Aki Keinänen | TuTo | 45 | 23 | 20 | 43 |
Karsintasarja

Mestiksen karsintasarjaan osallistuivat sarjan kaksi viimeistä, Heinolan Kiekko ja Rovaniemen Kiekko, sekä Suomi-sarjan kaksi parasta, Kiekko-Laser ja KJT TuusKi.
Karsintasarja > Uusintaottelu

Koska karsintasarjan jälkeen RoKilla ja Kiekko-Laserilla oli yhtä paljon pisteitä, viimeisestä Mestis-paikasta pelattiin uusintaottelu RoKin kotihalissa Lappi-areenalla, koska RoKilla oli parempi maaliero.
| RoKi – K-Laser |
| --- | --- | --- | --- |
| 24.3. | RoKi | K-Laser | 2–4 |
Kiekko-Laser nousi Mestikseen ja RoKi putosi Suomi-sarjaan kaudeksi 2010–11
Lopulliset sijoitukset

| Sija | Joukkue |
| --- | --- |
1.: Jokipojat
2.: D Team
3.: KooKoo
4.: LeKi
5.: Sport
6.: TuTo
7.: Kiekko-Vantaa
8.: Jukurit
9.: Hokki
10.: SaPKo
11.: HeKi
12.: RoKi
Aiheesta muualla

Mestis.fi, viralliset sivut
Jatkoaika.com, Suomen suurin jääkiekkosivusto
Mestiksen kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2020-luku | 2020–21 | 2021–22 | 2022–23 | 2023–24 | 2024–25 |  |  |  |  |  |